”Hei vaan metropolisuunnittelijat, mitä uutta tuloillaan?”

”No mehän uudistimme jo vuosia sitten ratikkalinjat 3T ja 3B niin, ettei kukaan enää tajunnut, mihin suuntaan ne kulkevat. Ja viime vuonna keksimme, että ratikkalinja 3 onkin tästedes 2, paitsi että se muuttuu kolmoseksi kesken matkan mutta lähteekin sitten ihan eri suuntaan kuin kolmonen ennen. Ratikkalinja 1:n matkustajien palveluelämystä paransimme myös: nyt heidät ajetaankin yllättäen Töölöön, minne taas kolmosen käyttäjät toivoisivat pääsevänsä.”